CELEX: 32010R0336
Language: bg
Date: 2010-04-21
Title: Регламент (ЕС) № 336/2010 на Комисията от 21 април 2010 година относно класирането на някои стоки в Комбинираната номенклатура

23.4.2010   
            
            
               BG
            
            
               Официален вестник на Европейския съюз
            
            
               L 102/25
            
         РЕГЛАМЕНТ (ЕС) № 336/2010 НА КОМИСИЯТА
   от 21 април 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 април 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Диск с приблизителен диаметър 580 mm и приблизителна дебелина 3 mm, състоящ се от 2 слоя полиуретан, единият от които е снабден с машинно изработени нарези, докато другият има залепващо покритие, защитено с отстраним пластмасов лист (т. нар. „полимерна подложка“).
                              Артикулът се използва в машини за производство на силициеви и полупроводникови пластини (wafers). Той се монтира върху носещата глава на сменяем инструмент на такива машини и се използва за планиране/изравняване и полиране на пластините.
                           
                        
               
                  3919 90 00
               
               
                  Класирането се определя от разпоредбите на общите правила 1 и 6 за тълкуване на Комбинираната номенклатура и от описанието на кодове по КН 3919 и 3919 90 00.
                  Изключва се класиране в позиция 8486 като част или принадлежност на машина, използвана изключително или главно за производството на полупроводникови пластини (wafers), тъй като артикулът не притежава характеристиките, за да бъде смятан за част или принадлежност на такава машина.
                  Тъй като артикулът представлява консуматив, той следва да бъде класиран съгласно съставния си материал в код по КН 3919 90 00 като пластмасова самозалепваща се плоча или лист.
               
            
                  
                              2.
                           
                           
                              Диск с приблизителен диаметър 580 mm и приблизителна дебелина 2 mm, състоящ се от 2 слоя синтетичен филц, единият от които импрегниран с полимерен свързващ материал (полиуретан) (т. нар. „подложка от порест полимерен материал“). Другият слой има залепващо покритие, защитено с отстраним пластмасов лист.
                              Артикулът се използва в машини за производство на силициеви и полупроводникови пластини (wafers). Той се монтира върху носещата глава на сменяем инструмент на такива машини и се използва за планиране/изравняване и полиране на пластините.
                           
                        
               
                  5911 90 90
               
               
                  Класирането се определя от общите правила 1 и 6 за тълкуване на Комбинираната номенклатура, забележка 7, буква а) към раздел XI, забележка 1, буква д) към раздел XVI, забележка 7, буква б) към глава 59 и от описанието на кодове по КН 5911, 5911 90 и 5911 90 90.
                  Изключва се класиране в позиция 8486 като част или принадлежност на машина, използвана изключително или главно за производството на полупроводникови пластини (wafers), тъй като артикулът не притежава характеристиките, за да бъде смятан за част или принадлежност на такава машина.
                  Продуктът представлява артикули за технически цели по смисъла на забележка 1, буква д) към раздел XVI, тъй като се използва в машини за производство на силициеви и полупроводникови пластини (wafers) за планиране/изравняване и полиране на пластините.
                  Следователно той трябва да бъде класиран в код по КН 5911 90 90 като текстилен артикул (съставен материал) за техническо приложение (вж. забележка 7, буква б) към глава 59).